
Wampanoag 


La lingua wampanoag, massachusett (masatxuset), natick, o pokanoket, ia es un lingua de la americanes 
orijinal e un membro de la familia de linguas algoncian. El ia es parlada par la nasiones de Massachusett e 
Wampanoag, ci ia abita en la areas ocupada aora par la site de Boston e par Cape Cod, Marthas Vineyard, e 
Nantucket, tota en Massachusetts, cual ia es nomida per la tribu. La lingua ia es un de la linguas prima oiada 
e aprendeda par la colonistes engles. 

La tradui prima de la biblia en America Norte ia es la tradui a 
wampanoag, cual ia es publicida par John Eliot en 1663, e el ia 
publici un "primer" (testo de instrui) en 1669, e un publici du de la 
biblia en 1685. La labora de Eliot como un misionor ia aida la 
wampanoages aprende leje e scrive, e atestas e otra testos survive 
cual ia es scriveda en la scrive cual Eliot ia introdui per la lingua. 

Esta tradision de alfabeta de la tribus ia dona los un arcivo de 
informa plu grande ce la plu de otra linguas estinguida de 
americanes orijinal, e membros de la nasion Wampanoag atenta aora 
revive la aprende de sua lingua. 

Multe parolas en engles - e alga en otra linguas - es derivada de la 
lingua massachusett. Per esemplo: 

■ moose (pr mus) - alee 

■ chipmunk (pr txipmonc) - tamia 

■ raccoon (pr racun) - prosion 

■ opossum - oposum 

■ skunk - mofeta 

■ squash (pr scuax) - melon 

■ succotash (pr sacatax) - un comeda de mais e fava de Lima 

■ moccasin - mocasin 

■ tomahawk (pr tomahoc) - axa 

■ powwow (pr pau-uau) - reuni 

■ squaw (pr scua) - un fern american orijinal (aora videda como un insulta) 

■ wigwam (pr uiguam) - un abita construida de ramos e fango 

La prea de nos senior en massachusett: 

Nooshun kesukqut, wunneetupantamuch koowesuounk. 

Peyamooutch kukkeitasootamounk. 

Toh anantaman ne n-naj okheit, neane kesukqut. 

Asekesukokish petukqunnegash assaminnean yeu kesukok. 

Ahquontamaiinnean nummatcheseongatch, 
neane matchenehikqueagig nutahquontamanounonog. 

Ahque sagkompaguninnean en qutchhuaonganit, 
webe pohquohwussinnan wutch matchitut. 

Newutche keitassootamoonk, kutahtauun, menuhkesuonk, 
sohsumoonk micheme kah micheme. 


La massachusettes, wampanoages, 
e tribus relatada. 














Amen. 


Contenida 

Fonolojia 

Nomes 

Pronomes e mostrantes 
Verbos 

Animada nontransitiva 
Nonanimada e nontransitiva 
Transitiva e nonanimada 
Transitiva e animada 

Fonte 


Fonolojia 

■ a - como a en Ifn 

■ a - como a ma plu longa 

■ u - vocal sentral, como u en engles "nut" 

■ ee - como i en Ifn 

■ 8 - (oo) como u en Ifn 

■ o - an, con a nasalida 

■ ay - como ai en Ifn 

■ e - como i ma plu corta 

■ s - como s en Ifn 

■ sh - como x en Ifn 

■ h - como h en Ifn 

■ m - como m en Ifn 

■ p - entre p e b en Ifn 

■ w - como u consonantal 

■ q - entre cu- e gu- en Ifn 

■ k - entre c e g en Ifn 

■ ty - entre ki- e ti- en Ifn 

■ y - como i consonantal 

■ ch - entre tx e dx en Ifn 

■ t - entre t e d en Ifn 

Nomes 


La verbo segue la sujeto: 

■ masq qaqeew - la urso core 


La verbo solitar indica ce la sujeto es la person tre: 







■ qaqeew - el core 
La ojeto segue la verbo: 

■ nunaw masq - me vide la urso 

La verbo ave la mesma sinia de pluralia como la sujeto. 

■ masqak qaqeewak - la ursos core 

Nomes ave du "sesos": animada e nonanimada. A supra, la parola "masqa" es animada, e la plural es 
formida con -ak. 

"apun" - leto - es nonanimada. la plural es formida con -ash. 

■ apun musay - la leto es-grande 

■ apunash musayuwash - la letos es-grande 

Nota como "grande" es un verbo asi! 

Plu esemplos de plural: 

■ anaqs (stela) > anaqsak (stelas) 

■ anum (can) > anumwak (canes) 

■ waskeetop (om) > waskeetopaak (omes) 

■ meequn (pluma, pen) > meequash (plumas, penes) 

■ sapaheek (sopa) > sapaheekash (sopas) 

■ ap8ok (seja) > ap8okanash (sejas) 

Nota ce alga parolas ave un letera o silaba estra cual es insertada entre la radis e la sufisa de pluralia. 

Un otra sufisa es usada en frases en do un sujeto animada (person tre) ata a un ojeto animada (person tre). 
Esta es nomida la forma perifera, e la forma simple es nomida la prosima. 

■ anum nawaw masqah - la can vide la urso 

■ masq nawaw anumwah - la urso vide la can 

Esemplos: 

■ masq > masqah (urso) 

■ mutumwusus > mutumwususah (fern) 

■ anum > anumwah (can) 

■ waskeetop > waskeetopaah (om) 

■ ahtuhq > ahtuhqah (servo) 

■ mahtuqas > mahtuqasah (lepre) 

■ qanunon > qanunonah (falcon) 

On no difere entre la perifera singular e la perifera plural: 

■ masq nawaw anumwah - la urso vide la can/la canes. 



Un otra sufisa es la "asental", cual indica ce la cosa o person es no plu presente. En la caso de animadas, lo 
indica ce el es mor. En la caso de nonanimadas, lo indica ce el no es plu poseseda. La singular es -ay e la 
plural es -uk: 

■ anumway - can mor; anumwuk - canes mor 

■ waskeetopaay - om mor; waskeetopauk - omes mor 

■ meequnay - pluma poseseda en la pasada; *meequnuk - plumas poseseda en la pasada 
On no pote es serta si un parola es animada o nonanimada. Per esemplo, la partes de la corpo varia: 

■ muhkas (animada) - la ungia (de un dito de la mano) de algun 

■ muskeesuq (nonanimada) - la oio de algun 

■ mapee (animada) - la anca de algun 

■ munucheek (nonanimada) - la mano de algun 

Nota como cada tradui inclui "de algun". Partes de la corpo nesesa la idea de se posesor. Per esemplo: 

■ nuhkasak - mea ungias 

■ nuskeesuqash - mea oios 

■ kapeeak - tua ancas 

■ nunucheekanash - mea manos 

La prefises de posese: 

■ nu- - mea 

■ ku- - tua 

■ wu- - sua (singular) 

■ nu- -un - nosa (escluinte tu) 

■ ku- -un - nosa (incluinte tu) 

■ ku- -uw - vosa 

■ wu- -uw - sua (plural) 

■ - - de algun 

Per la plural de cosas poseseda par nos, vos, o los, on ajunta -ow- entre la radis e la sufisa de pluralia: 

■ nuseetunonash - nosa (escluinte) pedes 

■ kuseetunonash - nosa (incluinte) pedes 

■ kuseetuwowash - vosa pedes 

■ wuseetuwowash - sua (plural) pedes 

Ave ance un sufisa per indica loca: -ut. Per esemplo: 

■ nup8num meech8ok apunut - me pone comeda sur la table 

■ nup8num tyaqa nuskeesuqut - me pone alga cosa en mea oio 

■ nup8num weeyaws wunokanut - me pone came sur la plato 

■ nup8num pumee natuhqaput - me pone olio sur mea pel 


Cuando -ut es ajuntada a un parola, la forma singular e plural es la mesma. 




Si un nom es dependente (nesesa un posesor) e ance comensa con un vocal, lo no ta ave la mesma forma de 
la prefisa: 


■ nu-+-eeput > neeput - mea dente 

Si un nom no es dependente e comensa con un vocal, un -t- es inserteda: 

■ nu- + -apun > nutapun - mea leto 

Si un parola comensa con m, p, k, o w, la prefisa wu- deveni u-: 

■ wu- + mahkus > umahkus - sua sapato 

Ave alga nomes cual nesesa la ajunta de -m si los ave un prefisa de posesor: 

■ manut(8) - dio > numanut8m - mea dios 

■ ahkee - pais > kutahkeemuwowash - vosa paises 

Pronomes e mostrantes 


On ave du situas cuando on debe usa pronomes: En frases como "neen keetop" (me es tua ami), en cual la 
predica es un nom; e cuando on responde a un demanda como "hawan aseet" (ci fa lo?), cual nesesa un 
responde como "neen" (me). En frases con verbos e en cual la sujeto e ojeto es clar marcada, pronomes es 
sola per asentua. 

La pronomes personal: 

■ neen - me 

■ keen - tu 

■ nakum - el 

■ neenawum - nos (escluinte) 

■ keenawun - nos (incluinte) 

■ keenaw - vos 

■ nakumaw - los 

La pronomes refletante: 

■ nuhak - me mesma 

■ kuhak - tu mesma 

■ wuhakah - se mesma 

Mostrantes nonanimada: 

■ y8 - esta 

■ y8sh - estas 

■ nee - acel 

■ neesh - aceles 

■ y8nuh - esta, acel (ja introduida) 

■ shanuh - estas, aceles (ja introduida) 




Mostras animada: 


■ y8uh - esta 

■ y8k - estas 

■ nah - acel 

■ neek - aceles 

■ uneeh - esta, acel (perifera) 

■ neeh - estas, aceles (perifera) 

■ ukanah - estas, aceles (ja introduida) 

Pronomes de demanda: 

■ tyaqa - cual 

■ hawan - ci 

Verbos 


Verbos es divideda entre animada e nonanimada, e entre transitiva e nontransitiva. 


Animada nontransitiva 

Verbos animada e nontransitiva aseta la mesma prefisas como nomes per indica la sujeto. Nota ce la person 
un e du ave -m- e la person tre ave -w-. En la plural, on ajunta -un per person un, -wuw o -uw per person du, 
e -ak per person tre. 

■ nuqaqeem - me core 

■ kuqaqeem - tu core 

■ qaqeew - el core 

■ nuqaqeemun - nos (escluinte) core 

■ kuqaqeemun - nos (incluinte) core 

■ kuqaqeemwuw/kuqaqeemuw - vos core 

■ qaqeewak - los core 

Per un sujeto perifera, on debe usa la sufisa -ah: 

■ weetopah qaqeewah - sua ami core 

Esta model opera per radises verbal cual fini con vocales longa. Si la radis fini con -6, la -6 deveni -a en 
person tre. Si la radis comensa con un vocal, on inserta -t- pos la prefisa, como en nomes. Si la radis fini con 
un consonante, on inserta -u- ante la sufisa, e en person un e du singular, la -m- es cadeda. Si la radis fini 
con -n, la -w- es cadeda. Otra esetas opera ance. 


Nonanimada e nontransitiva 

Verbos nonanimada no ave un prefisa per person, natural, ma la sufisas es simil a los de la verbos animada: 

■ chupeen8suw - el es sepida 

■ chupeen8suwash - los es sepida 





■ wuneekun - el es bon 

■ wuneekunash - los es bon 

■ matshaw - el es completa 

■ matshawash - los es completa 

Transitiva e nonanimada 

La ojeto per esta verbos transitiva es sempre un cosa nonanimada: 

■ nunam mahkus - me vide la sapato 

En esta esemplo, la sujeto es incluida en la verbo (nu-), e la ojeto es clar indicada. Ma nota cuando la ojeto 
es plural: 

■ nunam mahkusunash - me vide sapatos 

Nota ce la verbo no ave la sufisa plural -ash, car es clar ce la ojeto es plural. 

Si la ojeto es clar, la forma de la verbo per person tre es indicada par la sufisa -w, en loca de la prefisa wa-. 

Si la ojeto no es tan clar, on debe inclui un indica de la ojeto pos la verbo: 

■ nup8numun - me pone el 

■ kup8numunash - tu pone los 

■ nup8numunan - nos (escluinte) pone el 

■ nup8numunanonash - nos (escluinte) pone los 

Nota como on debe inserta -n- e -non- per la sujeto "nos". Simil, on debe inserta -wow- per sujetos vos o los. 
On ave tre modeles de la verbos transitiva e nonanimada, con diferes peti. 


Transitiva e animada 

Si la ojeto es animada, on nesesa usa modeles diferente. Esta verbos ave modeles variosa, dependente de la 
natur de la ojeto. 

Si la ojeto es clar indicada, la afisas per la sujeto es esata como la otra formas de verbos ja discuteda. 

■ kunaw waskeetop - tu vide la om 

Como verbos nonanimada e transitiva, la wa- de person tre deveni -w: 

■ nawaw waskeetopah - el vide la om 

Si la ojeto no es tan clar, on debe ajunta indicantes de la natur de la ojeto: 

■ nunaw - me vide el 

■ kunawow - vos vide el 

■ kunawowunonak - nos (incluinte) vide los 

■ etc. 



La modeles deveni plu complicada cuando on debe indica un ojeto de person un o du. Si la sujeto es person 
tre, on usa un sufisa -uq (cual es comun asimilada), e la ojeto es indicada par la prefisa normal usada per un 
sujeto: 

■ nunaq - el vide me 

■ kupnuqak - los pone tu 

■ kup8nuqunonak - los pone nos (incluinte) 

Si la sujeto es nonanimada, la ojeto es indicada par la prefisa, e la sujeto nonanimada es indicada par la 
sufisa -un: 

■ nuwachonuqun - lo cura me 

Si ambos sujeto e ojeto es animada (de person un o du, singular o plural), on usa sufisas variosa: 

■ kuwamonush - me ama tu 

■ kuwamonunumuw - me ama vos 

■ kuwamonunumun - nos ama tu/vos 

■ kuwamoneeh - tu ama me 

■ kuwamonumuw - vos ama me 

■ kuwamonumun - tu/vos ama nos 

Per situas cuando algun es amada par un person nonspesifada, on usa la sufisa -ut/-uty: 

■ nuwomanut - me es amada 

■ kuwomanut - tu es amada 

■ nuwomanutyamun - nos (escluinte) es amada 

■ kuwomanutyamun - nos (incluinte) es amada 

■ kuwomanutyamuw - vos es amada 

Fonte 

■ Fermino, Jessie Little Doe (2000). An Introduction to Wampanoag Grammar. Masters thesis, 
MIT. 

